Diari Oficial de la Generalitat Valenciana


Sumari del DOGV 4139, del 30-11-2001 (2001/11628)

ORDRE de 26 de novembre de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes regulades en els títols II i III de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases de concessió de subvencions dels programes de Foment de l'Ocupació Estable i Altres Mesures de Suport a la Creació d'Ocupació, per a l'exercici de 2001 i es corregeix una errada detectada en l'Ordre de 28 de març de 2001, de la Conselleria d'Economia, Hisenda i Ocupació, per la qual es van publicar les línies de crèdit i l'import global màxim destinat a elles.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4139

Data del DOGV
:   30-11-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/11400


Data del document
:   26-11-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * suport econòmic
    * ajuda pública
    * ajuda a l'ocupació
    * lluita contra l'atur
    * creació d'ocupació

ORDRE de 26 de novembre de 2001, de la Conselleria d'Economia, Hisenda i Ocupació, per la qual s'amplia la dotació pressupostària destinada a finançar les ajudes regulades en els títols II i III de l'Ordre de 29 de desembre de 2000, de la Conselleria d'Economia, Hisenda i Ocupació, per la qual s'estableixen les bases de concessió de subvencions dels programes de Foment de l'Ocupació Estable i Altres Mesures de Suport a la Creació d'Ocupació, per a l'exercici de 2001 i es corregeix una errada detectada en l'Ordre de 28 de març de 2001, de la Conselleria d'Economia, Hisenda i Ocupació, per la qual es van publicar les línies de crèdit i l'import global màxim destinat a elles. [2001/X11553]
  
L'Ordre de 28 de març de 2001, de la Conselleria d'Economia, Hisenda i Ocupació (DOGV núm. 3.975, de 06.04.01), va donar publicitat a les línies de crèdit i a l'import global màxim destinat a atendre diverses ajudes dels programes de Foment de l'Ocupació Estable i altres Mesures de Suport a la Creació d'Ocupació, per a l'exercici de 2001.
  
Atesa la bona acollida de les mesures de foment d'ocupació previstes en l'Ordre de 29 de desembre de 2000, de la Conselleria d'Economia, Hisenda i Ocupació (DOGV núm. 3.925, de 25 de gener de 2001), a jutjar per l'alt volum de sol·licituds, que supera les previsions realitzades inicialment i l'existència de crèdit adequat i suficient en el programa pressupostari 322.10 del Pressupost de Despeses de la Generalitat Valenciana per a l'exercici de 2001, es considera procedent l'increment en la dotació financera corresponent. A conseqüència d'això, per resolució de la Conselleria d'Economia, Hisenda i Ocupació, s'autoritza una modificació de crèdit en el programa 322.10 "Foment de l'Ocupació i Economia Social", capítol IV, referit a l'expedient de modificació p pressupostària núm. 06.022/2001, de forma que determinades línies de subvenció sofreixen modificacions en les seues dotacions inicials.
  
Per tot això, i segons allò que s'ha disposat per l'article 47.11 del text refós de la Llei d'Hisenda Publica de la Generalitat Valenciana, aprovat pel Decret Legislatiu de 26 de juny de 1991, mitjançant ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim que s'hi destina.
  
En virtut d'això, i de conformitat amb allò que s'ha disposat per l'article 35 de la Llei 5/1983, de 30 de desembre, de Govern Valencià,
  
ORDENE
  
Article 1
  
Observada una errada en l'import finançat pel Fons Social Europeu determinat en l'article 1.a) de l'Ordre de 28 de març de 2001, publicada en el DOGV de 6 d'abril de 2001, se'n fa la correcció i queda així:
  
"Les ajudes establides en els títols II i III de l'Ordre es finançaran a càrrec del capítol IV (codi-línia T2443), amb un import global màxim de 5.464.654.425 PTA (63.098.605,70 euros) de les quals 2.784.181.902 PTA (8.503.630,11 euros), són finançades pel Fons Social Europeu".
  
Article 2
  
S'amplia la dotació pressupostària destinada a finançar en 2001 les ajudes regulades en els títols II i III de l'Ordre de 29 de desembre de 2000, de la Conselleria Economia, Hisenda i Ocupació, per la qual s'estableixen les bases de concessió de subvencions dels programes de Foment de l'Ocupació Estable i altres Mesures de Suport a la Creació d'Ocupació, a càrrec del programa 322.10 "Foment de l'Ocupació i l'Economia Social", capítol IV, codi línia T2443000, import global màxim 6.442.994.389 PTA (68.216.870,65 euros), la qual cosa suposa un increment sobre la dotació anterior, de fons propis, de 07.430.746 PTA, i un import global màxim de 413.039.009 PTA (2.546.889,57 euros), import destinat exclusivament a atendre els contractes indefinits inicials, en el codi línia T5274. De l'import global màxim, 478.586.974 PTA (1.665.478,22 euros), són finançades pel Fons Social Europeu.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de novembre de 2001
  
El conseller d'Economia, Hisenda i Ocupació,
  
VICENTE RAMBLA MOMPLET